Shishiyu
Kata hii imebarikiwa kuwa na mwamko mzuri wa kielimu, kwani wakazi wake wana bidii sana ya kusomesha watoto wao. Kata hii ina shule mbili za sekondari, yaani: Shule ya Sekondari ya Shishiyu na Shule ya Sekondari ya Jija. Shule ya sekondari ya Shishiyu, ni shule ambayo tangu kuanzishwa kwake imekuwa na mafanikio makubwa sana katika elimu. Kwani imekuwa ikifaulisha wanafunzi wengi kila mwaka katika mitihani yake yaani ya wilaya, mkoa, na ya kitaifa. Licha ya kuwa iko nje ya makao makuu ya wilaya, imekuwa kivutio kikubwa kwa vijana wa maeneo mbalimbali, kwa mfano Maswa mjini, Malampaka, Bariadi n.k. Hali hiyo imechangia mafanikio makubwa kwa Wanashishiyu wote kupenda elimu.